गुवाहाटी , जुलाइ 13 : आसाम प्रदेस कंग्रेस खमिटिआ ( APCC ) सरबानन्द सनवाल दैदेन्नाय सरकारनिफार फेब्रुवारि दानाव जालांनाय ग्लबेल इनवेस्तर सुमितनि फोरमान बिलाइ दाबि दैखांदों । लोगोसे फारसेनिफ्रायनो बे हाबाफारिजों लोब्बा लानानै रां बाहायनायनि बेंक एकाउनजों लोगोसे माबादि बिबुंथि लाखिनो हादों आरो बेसेबां खामानि ओंखारहोनो हादों " बेफोरखौ लानानै फोरमान बिलाइ बिदों । " जेब्ला ग्लबेल इनवेस्तर सुमितखौ फोसावदोंमोन जों बयबो 1 लाख क्रोरसोनि मुलाफा जागोन सान्नानै मावनो लानाय हाबाफारिखौ बरायदोंमोन नाथाय गोबां क्रोर रां बाहायनानै हाबाफारिखौ मावफुंनायनि फिथाखौ लाथिखसो मोनबाय " होन्नानै APCC नि आफादगिरि आरो राज्य' सभानि एम . पि रिपुन बराया राजिब भबनाव बुङो । फारसेथिं आसामाव माखासे खारकानाफोरा गावनि दिहुनथायखौ खमायनांदोंसो होन्नानै बिदिन्ति बादियै आसामा 'Ease of doing Business' आव भारतनि 17 थि फारिलायावसो दं होन्ना बिथांआ बुङो । North Eastern Council ( NEC ) नि हाबाफारिफोरखौ लानानैबो बिथां बराया नारेन्द्र मदि मावनो लानाय हाबाफोरखौ बायदि बायदि रावजों सोंखारियो । 
कंग्रेसआ ग्लबेल इनवेस्तर सुमितनि फोरमान बिलाइ दाबि दैखांदों